Gilleleje-Fiskerne vil have sagen prøvet ved Højesteret - FiskerForum
Dato: 16/03/2015
Tags: Gilleleje, Hummerfiskeri, Kattegat
Kilde: Fiskeri Tidende, SN.dk
Sagen blev kendt som GPS-sagen fra Gilleleje, og trak store overskrifter i alle landets aviser og dagblade. Det var en sag der tog sin begyndelse tilbage i 2010, da fiskerikontrollen, på foranledning af Greenpeace og deres ulovligt opsatte GPS sporingsudstyr, sigtede 10 fartøjer fra Gilleleje for ulovligt fiskeri og slæbte dem for retten.
Greenpeace`s aktionen blev senere kendt ulovlig og miljøorganisationen blev idømt bøde på 25.000 kroner, mens en Greenpeace-aktivist ligeledes blev fundet skyldig og tildelt en bøde på 1.500 kroner for sin rolle i sagen.
Sagen rykkede gevaldigt ved folks og fiskernes retsbevidsthed, da både danske og svenske fiskere, som havde total forbud mod at lande fisk fra hummerkassen ”Zone 3 i Kattegat”, måtte se til i afmagt, når tyske fiskere, helt lovligt, jævnligt kunne lande store mængder hummer, netop fra det lukkede område, i Gilleleje.
Det er ifølge fiskerne og Danmarks Fiskeriforening en grov forskelsbehandling, som ifølge en tidligere uvildig rapport, da også satte et kæmpe spørgsmålstegn ved, lovligheden i at danske og svenske myndigheder kunne forbyde fiskeri i dette område. Noget som Gilleleje-fiskernes advokat Morten Rosendahl, nu vil have prøvet ved landets højeste retsinstans.
Forrige indlægRegeringens forslag om beskyttelse af rev sendt til EU-kommissionen